Den 24-årige mand, som i dag har erkendt at stå bag et overfald mod digteren Yahya Hassan, er et kendt ansigt hos den danske efterretningstjeneste.

I 2007 blev han som den første nogensinde i Danmark dømt for at planlægge terror.

Han slap dengang med syv års fængsel, fordi han var under 18 år, da han planlagde et terrorangreb. Faktisk var Danmarks første terrorist kun 15 år, da han blev anholdt i forbindelse med efterforskningen af den såkaldte Glostrup-sag.